Eivind Bøksle

Eivind Bøksle (født 1950) er en norsk opera- og visesanger fra Kristiansand, kjent blant annet som programleder i radio.

Bøksle studerte sang, bass, baryton og pedagogikk ved Norges musikkhøgskole i 1975, Statens Operahøgskole i 1979, og Mozarteum i Salzburg og har vært hyrt inn som frilans ved alle norske operascener samt Rikskonsertene. Bøksle har vært Mephisto i Faust, Dulcamara i Elskovsdrikken av Donizetti, Colline i La Bohème, Sarastro i Tryllefløyten og kjendis i Kokkekamp i 1999.

For NRK P2 har han siden 1990-tallet vært operamedarbeider og ledet diverse operaprogram, flere direktesendinger fra Metropolitan Opera i New York City, sammen med blant andre Nina Krohn. Bøksle har også ledet Visebølgen ved flere anledninger. Med broren Ivar Bøksle (far til Helene Bøksle og Camilla Bøksle) har han flere plateutgivelser fra 1972 og utover. Faren, Birger Bøksle, var også kunstner.

Han ble i 1987 tildelt Statens kunstnerstipend på kroner 15 000.

 Utgivelser 
 Viser fra Sørlandet (Odeon, 1972). Med Ivar.
 Foran masten – Seilskuteviser (NorDisc, 1978). Med Ivar.
 Skjærgårdsviser (Grappa, 1993). Med Ivar.
 Marit Bockelie, Drikkeviser (2000).  Medvirkende.

 Referanser 

 Eksterne lenker 


Kategori:Norske operasangere
Kategori:Norske visesangere
Kategori:Norske radioprogramledere
Kategori:Programledere for NRK Radio
Kategori:Personer fra Kristiansand kommune